Modern Vases II Fine-Art Print by Lisa Ven Vertloh at VanGoghGallery.com
Modern Vases II - Lisa Ven Vertloh Visual FoxPro Lines of Code Analysis - CodeProject 10,878,222 members (40,261 online)
Last Visit: 31-Dec-99 18:00 Last Update: 19-Sep-14 22:06Refresh1 Home Functionaliteit Samenwerking Rietveld / Easytrack
Laatste nieuws EasyTrip op Facebook 20/01/2017
Digitaal transportopdracht uitwisselen 15/01/2017
Samenwerking Rietveld / Easytrack 01/01/2017
Documenten digitaal bij uw rit in EasyTrip 30/12/2016
Koppeling EasyTrip en Boxreload 18/11/2015 Die belangrikheid van reputasiebestuur vir jou handelsmerk - Solidariteit GildesSolidariteit Gildes Die belangrikheid van reputasiebestuur vir jou handelsmerk - Solidariteit Gildes
Tuis / Kommunikasiepraktisyns Artikel / Die belangrikheid van reputasiebestuur vir jou handelsmerk
Reputasiebestuur, in kort, is die poging om te beïnvloed wat en hoe mense van ‘n handelsmerk dink. Wat sê mense van jou?
Die bestuur van jou handelsmerk se reputasie is een van die kernwerksaamhede in kommunikasiebestuur.
Karakter is wie jy is. Reputasie is wie ander mense dink jy is, en vandag is dit hoofsaaklik gebaseer op wat kunsmatige intelligensiestelsels eerder as eerstehandse ervaring oor jou uitbeeld.
Reputasiebestuur gebeur grootliks aanlyn
Baie mense en organisasies gebruik verskillende vorme van sosiale media om hul reputasie te monitor.
Reputasiebestuur vind aanlyn plaas, want dit is waar die meerderheid van ons kommunikasie plaasvind. Aangesien mense kies om op aanlyn platforms te kommunikeer, gebruik ondernemings vir reputasiebestuur sosiale media en soekenjinsoptimalisering (SEO)-taktiek om hul doelwitte te bereik. (Lees meer oor SEO. Klik hier)
Dit is dus onvermydelik dat reputasiebestuur meestal in die aanlynruimte plaasvind; trouens, die terme reputasiebestuur en aanlyn reputasiebestuur is nou feitlik sinoniem.
Hier is net enkele redes waarom aanlyn reputasiebestuur 'n integrale deel van jou strategie moet wees:
Verbruikers vertrou toenemend op aanlyn navorsing as hulle 'n aankoop oorweeg. Kopers neig daarna om produkte aanlyn te ondersoek voordat hulle 'n aankoop doen (aanlyn of in die winkel); mense sal ook huiwer om aan te koop by 'n onderneming wat negatiewe resensies het.
As jy jou reputasie aan toeval oorlaat, kan dit tot 'n krisis lei. As jy jou reputasie dophou en vinnig reageer, sal dit help om krisisse en rampe te vermy en om te verhoed dat negatiewe nuus oor jou besigheid versprei.
Die aanlynreputasie van jou handelsmerk kan die gradering van jou webwerf beïnvloed. Dit is amptelik: Google gebruik 'n algoritmiese oplossing wat ontwerp is om webwerwe wat swak kliënte-ervaring bied, te degradeer.
As jy jou aanlynreputasie monitor, sal jy waardevolle insigte van jou kliënte kry: waarvan mense in jou handelmerk hou, wat hulle wens hulle kan verander, en wat hulle voel ontbreek in jou handelsmerk.
Reputasiebestuur is noodsaaklik vir die voortbestaan van 'n onderneming
Hoekom? Omdat dít wat mense van 'n handelsmerk dink, alles in verband met daardie handelsmerk beïnvloed.
Deesdae kan 'n enkele situasie wat sleg hanteer word, vinnig 'n onderneming in bankrotskap laat beland.
Volgens die webblad Visually sal vier uit vyf kliënte 'n aankoopbesluit omkeer nadat hulle negatiewe inhoud oor 'n handelsmerk of produk aanlyn gesien het.
Dit is dus geen verrassing dat ondernemings derduisende rande per maand sal betaal in 'n poging om hul reputasie te bewaar of te verbeter nie. As jy geweet het dat jy 'n potensieel verwoestende krisis kan voorkom, sou jy nie ook die kredietkaart uitpluk nie?
Kan reputasie dan werklik bestuur word?
Dit is duidelik dat jy nie kan beheer wat mense van jou handelsmerk dink nie. Wat jy wel kan aanpas, is wat mense sien, wat dan beïnvloed hoe hulle jou waarneem en die reputasie wat hulle van jou vorm.
Reputasie kan bestuur word. Tot ‘n mate.
Met behulp van tegnieke uit die veld van SEO, kognitiewe sielkunde, gebruikersgedrag en mens-rekenaar-interaksie (MRI; HCI in Engels), kan professionele persone in reputasiebestuur die ewewig terugbring in soekresultate, beoordelingswebwerwe (review sites), inligtingsportale en ander bronne van publiektoeganklike inligting.
Jy het nie beheer oor wat mense dink nie, maar jy kan tot 'n mate beheer wat mense aanlyn sien, en dit kan 'n moeilike pad wees om 'n positiewe reputasie te bewaar en 'n besigheid aan die lewe te hou.
Elke handelsmerk en elke onderneming loop vandag die gevaar van reputasieskade. Mense weet hoe om vals inligting te skep en te versprei. Al wat nodig is, is 'n enkele valse resensie op Google, of strooiposkommentaar oor jou produk, en jy staar 'n krisis in die gesig wat jou handelsmerk kan vernietig.
Reputasiebestuur is deesdae meer nodig as ooit tevore. Met die verspreiding van beoordelingswebblaaie, nuus en sosiale media, kan inligting binne 'n paar sekondes versprei en kan dit jare lank daar bly.